Diari Oficial de la Generalitat Valenciana


Sumari del DOGV 5716, del 04-03-2008 (2008/2336)

RESOLUCIÓ de 7 de novembre de 2007, de la secretària autonòmica de Justícia, de la Conselleria de Justícia i Administracions Públiques, per la qual es resol que el Protectorat de Fundacions de la Comunitat Valenciana exercisca directament les funcions del patronat de la Fundació Duquesa de Almodóvar de la Comundad Valenciana, atribuït legalment durant el termini màxim d'un any.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2336


Data del document
:   07-11-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

RESOLUCIÓ de 7 de novembre de 2007, de la secretària autonòmica de Justícia, de la Conselleria de Justícia i Administracions Públiques, per la qual es resol que el Protectorat de Fundacions de la Comunitat Valenciana exercisca directament les funcions del patronat de la Fundació Duquesa de Almodóvar de la Comundad Valenciana, atribuït legalment durant el termini màxim d'un any. [2008/2336]  
Vist l'expedient instruït d'ofici pel qual es tramita assumir l'exercici directament de les funcions del Patronat de la Rundació Duquesa de Almodóvar, pel Protectorat de Fundacions de la Comunitat Valenciana, es desprenen els següents  
Fets  
Primer. Que la Fundació Duquesa d'Almodóvar de la Comunidad Valenciana, el dia 16 de març de 1946 va ser classificada, per Orde del Ministeri de la Governació, com de caràcter benèfic particular mixt.  
La fundadora de l'esmentada Fundació va ser Josefa Dominga Catalá de Valeriola Luján y Castellví.  
La Fundació té com a fi, o objecte, l'assistència a la dona treballadora, especialment contribuint al sosteniment dels costos derivats de l'escolarització dels seus fills i filles en guarderies i centres d'educació infantil.  
El Patronat, segons els Estatuts, haurà d'estar compost per tres membres: El director o la directora general de Patrimoni de la conselleria d'Economia, Hisenda i Ocupació, el director o la directora general de Centres Docents de la conselleria de Cultura i Educació i el director o la directora general de la Dona de la conselleria de Benestar Social. Produïda una vacant el Patronat designara, de conformitat amb la legislació vigent, la persona encarregada d'ocupar aquesta.  
Segon. Que, sent-ho per raó del càrrec, es va produir el cessament de les persones que ocupaven els dits càrrecs i per tant com a patrons de la Fundació Duquesa de Almodóvar de la Comunidad Valenciana, sense que en la nova organització de l'administració del Consell existisquen els càrrecs de director general de Patrimoni, ni la conselleria de Cultura i Educació, ni, pròpiament, la Direcció General de la Dona, sense perjudici que les seues competències hagen estat assumides per altres òrgans.  
En conseqüència, en l'actualitat la Fundació no té òrgan de govern, adreça i representació que administre els seus béns i complisca amb el seu fi fundacional.  
Fonaments de dret  
Primer. L'article 13 del Decret 7/2007, de 28 de juny, del president, que determina les conselleries de l'administració de la Generalitat, així com l'article 1 del Decret 122/2007, de 27 de juliol, del Consell, pel que s'aprova el Reglament Orgànic i Funcional de la conselleria de Justícia i Administracions Públiques, determinen que a aquesta conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel que s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. L'article 18.1 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, estableix que:   
«.....Quan falten tots els patrons, el Protectorat exercirà directament les funcions del patronat, durant un termini màxim d'un any. Transcorregut el dit termini sense que es proveïsca l'òrgan de govern, la fundació s'extingirà.»  
Quart. L'article 15.3 del Decret 139/2001, de 5 de setembre, del Govern Valencià, pel que s'aprova el Reglament de Fundacions de la Comunitat Valenciana, textualment exposa:  
«3. Si faltaren tots els patrons de la fundació i no poguera proveir-se la seua substitució d'acord amb els estatuts, el Protectorat, estarà facultat per a exercir directament, com a Patronat durant el termini d'1 any.  
A aquests efectes, el Protectorat podrà exercir aquestes funcions per si mateix, o bé designar les persones que en nom seu, duguen a terme els actes ordinaris d'administració de la fundació.  
En el termini indicat el Protectorat, d'ofici o a instàncies de qui tinga interés legítim, promourà la necessària modificació estatutària, que permeta el nomenament de patrons. Transcorregut el dit termini sense que s'haja pogut nomenar l'òrgan de govern, la fundació s'extingirà.»  
Vistos, la Constitució Espanyola, la Llei 8/1998, de 9 de desembre, la Llei 50/02, de 26 de desembre, el Decret 139/2001, de 5 de setembre, del Govern Valencià, pel que s'aprova el Reglament de Fundacions de la Comunitat Valenciana, i la altres normativa de pertinent aplicació, resolc:  
Primer  
Que aquest Protectorat de Fundacions de la Comunitat Valenciana exercisca directament les funcions del patronat de la Fundació Duquesa de Almodóvar de la Comunidad Valenciana, atribuït legalment durant el termini màxim d'un any.  
L'exercici de les funcions del patronat de la Fundació Duquesa de Almodóvar de la Comunitat Valenciana, atribuït amb caràcter temporal i transitori a aquest Protectorat de Fundacions de la Generalitat Valenciana, s'efectuarà per personal principalment del Servei d'Entitats Jurídiques de la Direcció General de Justícia i Menor, sense perjudici de la col·laboració d'altres funcionaris de la conselleria en l'àmbit de la seua especialitat, d'acord amb la distribució legal i reglamentària de competències.  
Segon  
Publicar el text íntegre de la present Resolució en el Diari Oficial de la Comunitat Valenciana, així com comunicar la mateixa a totes les persones físiques i jurídiques, públiques i privades, que pogueren mantindre relacions jurídiques amb la Fundació Duquesa de Almodóvar de la Comunidad Valenciana.  
Notifiqueu la present Resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/98, de 13 de juliol, reguladora de la Jurisdicció Contenciosa Administrativa.   
Sense perjudici de poder interposar, si fa al cas, recurs de reposició potestatiu, en el termini d'un mes davant del conseller de Justícia i Administracions Públiques, o qualsevol altre recurs que estime procedent.   
València, 7 de novembre de 2007.- La secretària autonòmica de Justícia: Patricia Montagud Alario.